A Zed & Two Noughts

A Zed & Two Noughts (Zo kaj du nuloj, tio estas Zoo, tio estas bestoĝardeno) estas filmo de 1985 verkita kaj reĝisorita de Peter Greenaway. Tiu filmo estis la unua kunlaboraĵo de Greenaway kun la fotografiisto Sacha Vierny, kiu plue filmis la verkojn de Greenaway en la 1980-aj kaj 1990-aj jaroj, ĝis la morto de Vierny. 

La filmo temas pri du zoologoj kiuj, perdinte siajn edzinojn en trafikakcidento, disvolvas obsedon por animala malkomponiĝado. 

Intrigo

Dekomence okazas akcidento inter aŭto kaj blanka cigno ĉe la pordo de zoo. Estas du viktimoj, la edzinoj de du ĝemeloj zoologaj, nome Oswald kaj Oliver, kaj unu survivintino, nome la ŝoforino Alba Bewick. Sed la historio komplikiĝas, ĉar la realo de la filmo estas okultrompo kaj la fikcio estas pli preciza ol pentraĵo de Johannes Vermeer — kio gravas en la historio. 

Venus de Milo (Frances Barber), estas prostitutino kaj rakontistino kiu laboras en la zoo, kaj klopodas rilati kun la ĝemeloj, evidente por ke ili rekuperiĝu el sia perdo. Dume, Oswald kaj Oliver laŭgrade obsesdiĝas je bildoj de kresko kaj dekadenco, rigardante filmetojn pri la origino de vivo kaj kreante tempopasajn filmetojn pri dekomponiĝantaj vivoformoj. Ili komencas per verda pomo, kiun oni mordas kaj kiu putriĝas antaŭ la kamerao. 

Geaktoraro kaj roluloj
 Andrea Ferreol kiel Alba Bewick
 Brian Deacon kiel Oswald Deuce
 Eric Deacon kiel Oliver Deuce
 Frances Barber kiel Venus de Milo
 Joss Ackland kiel Van Hoyten
 Jim Davidson kiel Joshua Plate
 Agnes Brulet kiel Beta Bewick
 Guusje Van Tilborgh kiel Caterina Bolnes
 Gerard Thoolen kiel Van Meegeren
 Ken Campbell kiel Stephen Pipe
 Wolf Kahler kiel Felipe Arc-en-Ciel
 Geoffrey Palmer kiel Fallast

Eksteraj ligiloj
 en imdb

Kategorio:Filmoj aperintaj en 1985
Kategorio:Nederlandaj filmoj
Kategorio:Britaj filmoj
Kategorio:Anglalingvaj filmoj
Kategorio:Komedio-dramaj filmoj
Kategorio:Avangardismo
Kategorio:Ĝemeloj en fikcio
Kategorio:Filmoj pri familioj